آمریکا بیرلشمیش دؤولتلری خاریجی ایشلر باخانی مایک پومپئو، ایرانین اورتا دوغو و آوروپانی تهدید ائد‌ن قارلرآراسی گودوملو موشک اولدوغونو ادعا ائتدی.
باخان پومپئو، ایرانین دونن ایلک اوزای آراجی‌نی آتماسینا دایر تویتر آچیقلاما وئردی.
ایرانین اوزای آراجی گؤندرمه‌سی ایله بیرلشمیش میللتلر گوونلیک شوراسینین ۲۲۳۱ سایی‌لی قرارینی پوزدوغونو ساوونان پومپئو،
"بو، ایرانین بیر داها اورتا دوغو و آوروپانی تهدید ائد‌ن گودوملو موشک آرخاسینجا اولدوغونو گؤستردی" ایفاده‌سینی ایشلتدی.
ایران، گئچه‌ن هفته‌لرده اوزایا ۳ اوزای آراجی آتاجاغینی آچیقلادی، بو آچیقلاما ایسه آمریکا رهبرلیگی طرفین‌دن تپکی ایله قارشیلانمیشدی.
پومپئو، اوزای آراجلارینین آتیلماسین‌دا ایستیفاده ائدیله‌ن تکنولوژینین قاره‌لرآراسی گودوملو موشک تکنولوژیسی ایله عینی اولدوغونو ادعا ائتمیش، تهران رهبرلیگینی، پروسه‌نین دوردورلماماسی حالین‌دا داها گوج‌لو اقتصادی و دیپلوماتیک تحریملر تطبیق ائتمکله تهدید ائتمیشدی.
